มาเที่ยว Kanazawa ต้องไม่พลาดร้านปลาดิบ ซูชิในตลาด Omicho ซึ่งขายทั้งของสด ของแห้ง แถมยังมีร้านซูชิและร้านอาหารอื่นๆให้เลือกมากมาย

ร้านนี้ตาม Review ใน google map มาค่ะอยู่ในตลาดปลาชั้น 1 ส่วนที่ติดกับริมถนน ตรงข้ามกับตึก Hakomachi เป็นร้านเล็กๆ แขกต้องนั่งรอบ counter จุได้ประมาณ 8 คน แต่แขกแน่นเต็มร้านตลอดๆ

ที่นี่ขายทั้งข้าวหน้าปลาดิบแบบเป็น set และซูชิแบบเป็นคำๆ วันนั้นสั่งเซ็ตปลาดิบรวมซึ่งเป็น set อันดับ 1 ของเค้า (ราคา ¥2,000) ซึ่งเสิร์ฟมาพร้อมกับ ซุปมิโสะต้มหัวปลา สำหรับเซ็ตนี้ถือว่าราคาไม่แพงมาก

นอกนั้นสั่งเป็นคำๆ มีไข่หอยเม่นสดอร่อยมาก ปลาไหล Chutoro ทานหมดนี่จ่ายไปประมาณ ¥4500 ไข่หอยเม่นสดและดีกว่า Mori Mori Sushi แต่เมนูอื่น ความหลากหลาย ราคาและความคุ้มค่ายังแพ้ Mori Mori Sushi